Праграма фестывалю атрымалася вельмі насычанай і рознабаковай. Усім удзельнікам, а на турнір прыехалі каманды, якія складаліся з вучняў як агульнаадукацыйных школ, так і ліцэяў, гімназій і ўстаноў дадатковай адукацыі, для перамогі прапаноўвалася прайсці 4 заліковыя гульні. Гэта гульні “Што? Дзе? Калі?”, “Пазнавайка”, “Музычны дуатлон” і “Брэйн-рынг”. А ўжо журы, у склад якога ўваходзілі прадстаўнікі грамадскага аб’яднання “Беларуская ліга інтэлектуальных каманд” і кіраўнікі рэгіянальных клубаў інтэлектуальных гульняў, вызначала пераможцу зыходзячы з сумарнай колькасці балаў усіх гульняў.